Kabupaten Tulang Bawang

Kabupaten Tulang Bawang (Aksara Lampung: ) adalah salah satu kabupaten nan barado di Provinsi Lampung, Indonesia. Pusek pamarintahan atau ibu kota Tulang Bawang barado di kecamatan Menggala. Kabupaten Tulang Bawang mamiliki laweh wilayah sagadang 3.466,32 km, jo panduduak sabanyak 430.021 jiwa (2020). Sacaro umum wilayah Kabupaten Tulang Bawang barado di dataran randah. Katinggian wilayahnyo baragam antaro 2 Mdpl s/d 44 Mdpl.

Sijarah 
Katiko tabantuaknyo Kabupaten Tulang Bawang pado tanggal 20 Maret 1997 wilayah Tulang Bawang mamiliki wilayah paliang laweh, 22% dari wilayah provinsi Lampung. Kabupaten Tulang Bawang bajarak sakitar 120 km dari ibu kota provinsi Lampung, Kota Bandar Lampung.

Pado taun 2008, Kabupaten Tulang Bawang dimekarkan manjadi 3 (tigo) wilayah daerah otonom baru (DOB) jo Undang-Undang Nomor: 49 Tahun 2008 Tentang Pembentukan Daerah Otonomi Kabupaten Mesuji dan Undang-Undang Nomor: 50 Tahun 2008 Tentang Pembentukan Daerah Otonom Kabupaten Tulang Bawang Barat. Sasudah dimekarkan, kini Kabupaten Tulang Bawang mamiliki laweh wilayah ± 4.361,83 km2, nan taseba dalam 15 wilayah Kecamatan, 4 Kelurahan dan 148 Kampuang.

Geografis 
Sacaro astronomis, Kabupaten Tulang Bawang talatak antaro 105°09’ Bujur Timur sampai 105°55’ Bujur Timur dan 04°08’ Lintang Selatan sampai 04°41’ Lintang Selatan. Laweh wilayah Kabupaten Tulang Bawang 3.466,32 Km2.

Bateh Wilayah 
Bateh-bateh wilayah kabupaten Tulang Bawang antaro lain:

Topografi 
Sacaro topografi daerah Tulang Bawang dibagi manjadi 4 bagian:
 Daerah daratan, iko marupokan daerah paliang laweh nan dipakai untuak patanian.
 Daerah rawo, ado di sapanjang Pantai Timur jo katinggian 0–1 m, nan marupokan daerah rawo pasang suruik.
 Daerah River Basin, ado duo River Basin nan utamo yaitu River Basin Tulang Bawang jo River Basin sungai-­sungai kaciak lainnyo.
 Daerah Alluvial, maliputi pantai sabalah timur nan marupokan bagian ilia dari sungai-sungai gadang yaitu Sungai Tulangbawang jo Sungai Mesuji nan dimanpaaikkan untuak palabuahan kapa.

Rujuakan